b'\n_START_ARTICLE_\nJulijanski koledar\n_START_PARAGRAPH_\nJulij\xc3\xa1nski koled\xc3\xa1r je oblika koledarja, ki temelji na tropskem letu (Son\xc4\x8devo leto) in se imenuje po Gaju Juliju Cezarju. Koledar so uvedli leta 46 pr. n. \xc5\xa1t. in je za\xc4\x8del veljati leto kasneje 45 pr. n. \xc5\xa1t. (oziroma leta 708 ab urbe condita). Najve\xc4\x8d zaslug za uvedbo tega koledarja gre Sosigenu. Koledar odseva te\xc5\xbenjo pribli\xc5\xbeati se dol\xc5\xbeini tropskega leta v tistem \xc4\x8dasu. Koledar je imel navadno leto s 365 dnevi, ki je bilo razdeljeno na 12 mesecev in vsake \xc5\xa1tiri leta so dodali prestopno leto._NEWLINE_Koledar je na nekaterih obmo\xc4\x8djih ostal v veljavi vse do danes, uporabljajo ga tudi nekatere pravoslavne Cerkve, ki niso hotele sprejeti novega (Milankovi\xc4\x87evega) pravoslavnega koledarja._NEWLINE_Ve\xc4\x8dina dr\xc5\xbeav danes uporablja gregorijanski koledar.'